अपनी साम्राज्य-विरोधी क्रांतिकारी गतिविधियों के रंग में पुलिस से बचने के लिए देवकान्त माझुली को ही अपना शरण्य बनाता है। माझुली की उषा उसे प्रिय संकेत वाहक और पुष्ट आशावाद का संकेत देती लगती है। माझुली की कुल लम्बाई बीस मील है। वर्षा ऋतु में भी चौड़ाई पांच मील। वर्षाऋतु के बाद बाढ़ का जोर बढ़ जाता है। एक गांव से दूसरे गांव जाने को गुंठिया नाव लेनी होती है। बस्ती की कुल आबादी बीस-पच्चीस हजार है। असम के धार्मिक जीवन में वैष्णव संत शंकरदेव और उनके साधक शिष्य माधव देव के संप्रदाय ने अपने चार सत्र स्थापित करने के लिए माझुली को ही चुना। अपने क्षेत्र की सघन सांस्कृतिक पहचान के कारण ही देवकान्त को उस अंग्रेज लेखक की किताब असहमतियों का पिटारा जैसी लगी थी। वैसे भी वह बाहरी लोगों के लिए लिखी गई थी।